Πολιτικές και Πρακτικές Υγείας σε Περίοδο Κρίσης
Creators: name: Σπανοπούλου, Ασημούλα Δημητρίου
name: Ψυχογιού, Σοφία Ιωάννη
Publisher: name: Aristotle University of Thessaloniki
Year: 2014
Subjects: υγεία-οικονομική κρίση
συστήματα υγείας
health-financial crisis
health systems

description: Στην εργασία αυτή, παρουσιάζονται ορισμένα θέματα που αφορούν τις έννοιες της υγείας και της ασθένειας, των συστημάτων και των πολιτικών υγείας που ακολουθούνται, όπως και κάποια ζητήματα για τα κινήματα που έχουν αναδυθεί εξαιτίας των πολλαπλών προβλημάτων και ανεπαρκειών στον τομέα της υγείας. Η αποδόμηση και η συνεχής αποδιοργάνωση της δημόσιας υγείας σήμερα μέσα στην Ελλάδα της οικονομικής ύφεσης και της ανέχειας προσθέτει προβλήματα σε ένα ήδη επιβαρυμένο κομμάτι της κοινωνίας, αυτό της υγείας. Αρχικά εξετάζονται θεωρητικά οι έννοιες της υγείας και της ασθένειας και αναδύονται ζητήματα που διαχρονικά έχουν απασχολήσει τους κοινωνικούς επιστήμονες, όπως αυτό της επικράτησης του βιοϊατρικού μοντέλου και της ιατρικοποίησης στο σύγχρονο Δυτικό κόσμο και ο τρόπος με τον οποίο διαμορφώνονται και εφαρμόζονται οι ιατρικές πρακτικές. Στη συνέχεια προσεγγίζονται τα συστήματα υγείας και κυρίως το ελληνικό σύστημα υγείας και ο τρόπος οργάνωσής του. Παρατηρούμε ότι σε κάθε παράδειγμα το σύστημα υγείας είναι αντανάκλαση των οικονομικών και πολιτικών επιλογών της κάθε χώρας και σε μικρό βαθμό έχει σαν επίκεντρο τις ανάγκες του πληθυσμού. Μέσα σε αυτή τη κατάσταση δημιουργούνται και τα κινήματα στον χώρο της υγείας. Εκεί δηλαδή που οι ανάγκες για υγειονομική περίθαλψη αυξάνονται και οι αντίστοιχες παροχές όχι μόνο δεν καλύπτουν τις ανάγκες αλλά μειώνονται. Τα στοιχεία της ενεργοποίησης των πολιτών, της συμμετοχής και της δράσης σε συλλογικά περιβάλλοντα και κινητοποιήσεις κρίνονται σήμερα πιο αναγκαία από ποτέ για την διεκδίκηση του καθολικού δικαιώματος στην υγεία, ενάντια στην λογική της κερδοφορίας και της ιδιωτικοποίησης που εφαρμόζεται από τις κυβερνήσεις
description: In this paper, are represented some topics who are related with the concepts of health and illness, health systems and politics that are practicing and some issues about health movements that have emerged due to multiple problems add inadequacies in the field of health. Degradation and constant public health's disorganization in Greece of economic crisis and poverty adds many questions in an already difficult part of society, health. Initially are discussed the concepts of health and illness and emerge issues that concern temporal social scientists like the dominance of biomedical paradigm and medicaization in modern West world and which form and apply medical practices. Next are approached health systems and mainly how he health system has organized in Greece. We observe that in each example the health system is a reflection of financial and politic choices in each country and in a low grade focus on the population' s needs. In this situation are created also movements in health, where the needs for healthcare increase and the benefits not only meet the needs but also are reduced. Citizens' mobilization, participation and action in collective environments are more vital than ever for demanding the right of health, against profitability and privatization that are applied from governments